tomron87/hebrew-wikipedia-sentences-corpus huggingface dataset:
ג'וליה מופיעה ומחייכת לאיתן מרחוק לפני שהוא מסתלק ומקבל תדרוך מהקרן.
טום קרוז – בתפקיד אית'ן האנט, סוכן בכיר ביחידת IMF, המנהיג של הצוות.
ג'רמי רנר – בתפקיד ויליאם ברנדט, המנתח הבכיר של יחידת IMF, סוכן שטח של IMF לשעבר אשר מצטרף לצוות של אית'ן.
סיימון פג – בתפקיד בנג'י דאן, סוכן שטח טכני ביחידת IMF, הוא בצוות של איתן.
פאולה פאטון – בתפקיד ג'יין קרטר, חברה בצוות של אית'ן, סוכנת שטח של יחידת IMF שרוצה נקמה בסבין מוראו על כך שהרגה סוכן IMF טוב במיוחד שהיה החבר הטוב ביותר שלה.
טום וילקינסון – בתפקיד יו"ר יחידת IMF
אניל קאפור – בתפקיד בריג' נאת', איש עסקים הודי עשיר
לאה סֶדוּ – בתפקיד סבין מוראו, מתנקשת צרפתייה
ג'וש הולווי – בתפקיד טרבור האנאווי
וינג ריימס – בתפקיד לות'ר סטיקל (הופעת אורח)
מיכאל נייקויסט – בתפקיד קורט הנדריקס, ידוע גם בכינוי "קובלט", אסטרטג גרעיני שוודי, הנבל הראשי של הסרט
סמאולי אדלמן – בתפקיד מריוס ויסטורם, יד ימינו של הנדריקס
ולדימיר משקוב – בתפקיד אנטולי סידורוב, איש שירות הביטחון הפדרלי העוקב אחר איתן וצוותו
צילומי הסרט החלו ב-30 בספטמבר 2010. הצילומים התקיימו בדובאי, בפראג, במוסקבה, במומבאי, ובונקובר.
הסרט צולם בחלקו במצלמות IMAX.
הקדימון הראשון המלא של הסרט פורסם רשמית ב-29 ביוני 2011.
את המוזיקה לסרט הלחין וכתב מייקל ג'אקינו, שהלחין את הפסקול גם לסרט השלישי.
פסקול הסרט משלב גם את שיר הנושא של סדרת הטלוויזיה המקורית שהולחן בידי לאלו שיפרין.
ג'ורג קלי בארנס , הידוע בכינויו "משין גאן קלי" (Machine Gun Kelly, "קלי המקלע"), היה גנגסטר אמריקאי בתקופת היובש בארצות הברית.
כינויו ניתן לו בשל נשקו האהוב, תת מקלע מסוג תומפסון.
פשעו המפורסם ביותר היה חטיפתו של איל הנפט ואיש העסקים צ'ארלס אורטשל ביולי 1933, אשר בעטיו הוא וחבורתו הרוויחו כ-200,000 דולר דמי כופר.
חקירת ה-FBI בנושא איפשרה בסופו של דבר את מעצרו של קלי בעיר ממפיס, במדינת טנסי ב-26 בספטמבר 1933. בין יתר פשעיו נכללו מסחר בלתי חוקי באלכוהול ושוד מזוין.
במהלך שנות ה-20 וה-30 של המאה ה-20, בתקופת היובש, קלי עבד כמבריח בלתי חוקי של אלכוהול, עבור עצמו ועבור אחרים.
כעבור זמן קצר והיתקלויות ספורות עם כוחות שיטור מקומיים בעיר ממפיס, הוא החליט לעזוב את העיר ולנוע מערבה עם חברתו החדשה.
על מנת להגן על משפחתו ולברוח ביתר קלות מכוחות השיטור המקומיים, הוא שינה את שמו לג'ורג ר.
הוא המשיך לבצע פשעים קטנים והברחה בלתי חוקית של אלכוהול.
ב-1928 הוא נעצר בטלסה, במדינת אוקלהומה, בשעה שניסה להבריח אלכוהול לתוך שמורה אינדיאנית.
הוא נידון לשלוש שנות מאסר בבית הכלא לווינוורת' במדינת קנזס, והחל מרצה עונשו ב-11 בפברואר 1928. על פי הדיווחים הוא היה אסיר למופת ולפיכך שוחרר בשחרור מוקדם.
זמן קצר לאחר מכן, קלי נשא לאישה את קאתרין תורן, אשר רכשה עבורו את תת-המקלע הראשון שלו, ואף טרחה רבות לפרסם את שמו בחוגי הפשע השונים.
בין היתר, היא נודעה כמי שחילקה לפושעים שונים כמזכרת את תוף (מחסנית) מכונת היריה שלו.
יתר על כן, על פי היסטוריונים שונים היא זו שיזמה מעשי שוד בנק שונים.
משין גאן קלי ריצה עוד 21 שנות מאסר בהן השתתף בעבודות כלא ולאחר מכן הועבר בשנת 1951 לליווינוורת'.
הראפר ושחקן הקולנוע קולסון בייקר אימץ את הכינוי Machine Gun Kelly כשם במה.
משימרו (בקוריאנית: 마시마로) הוא דמות קוריאנית בדיונית שדומה לארנב שמן, ונוצרה על ידי קים ג'ה אין.
משימרו ידוע גם בשם Yupki Tokki ("ארנב ביזארי" בקוריאנית).
משימרו נראה לראשונה בסדרה של אנימציות פלאש באינטרנט (בעיקר ללא דיבורים, אם כי מדי פעם מופיעה שם מילה בקוריאנית).
בדומה להלו קיטי, נפוץ משימרו כסחורה בשוק הצעצועים בעיקר בשוקי אסיה.
הקריקטורות המקוריות של משימרו מלאות 'הומור שירותים', דבר הניכר בצעצועים שלו.
לראיה – משימרו עצמו מופיע לעיתים קרובות עם פומפה תקועה בראשו.
בניגוד להלו-קיטי ודמויות חמודות דומות, מצטייר משימרו כבריון שמן ודוחה ולעיתים קרובות נזקק לאלימות כדי לכפות את רצונו על אחרים.
למשימרו יש כפיל חום - Chocomaro.
צ'וקומרו מופיע בשתי פרודיות של משימרו ומנסה לעשות את מה שמשימרו עושה בדרך כלל בפרקים הללו, אבל תמיד נכשל בסופו של דבר.
לא ידוע בדיוק מה טיב היחסים של צ'וקומרו ומשימרו אך רובם מאמינים כי הוא אחיו.
השם "משימרו" הגיע מהאחיינית של היוצר כשעיוותה את שם הממתק הידוע מרשמלו.
משימה בלתי אפשרית: אומת הנוכלים הוא סרט פעולה וריגול אמריקאי משנת 2015 והסרט החמישי בסדרת סרטי הקולנוע משימה בלתי אפשרית שמתבססים על סדרת הטלוויזיה באותו שם.
את הסרט ביים וכתב כריסטופר מק'קווארי על פי תסריט של דרו פירס ובתפקיד הראשי מככב טום קרוז שגם מפיק, לצדו של ג'יי ג'יי אברהמס.
צילומי הסרט החלו באוגוסט 2014 בווינה, אוסטריה והוא עלה לאקרנים בישראל ב-30 ביולי 2015 ובצפון אמריקה ב-31 ביולי 2015. הסרט הכניס בקופות 682,142,377 מיליון דולר.
סוכן קרן המטלות הבלתי-אפשריות (IMF) איתן האנט יירט משלוח גז עצבים שהועבר ממינסק על ידי "הסינדיקט," קונסורציום סודי של סוכני שטח סוררים מסוכנויות מודיעין שונות שאיתן עוקב אחריו.
בתחנת הקרן בלונדון, הסינדיקט משתלט על התדרוך.
במהלך גז מדמיע שמרדים אותו, איתן נאלץ לצפות באיש בלונדיני עם משקפיים רוצח את הסוכן בתחנה.
בוושינגטון הבירה, מנהל ה-CIA אלן הנלי משכנע ועדה בסנאט לבטל את קרן המטלות הבלתי-אפשריות ולהטמיע אותה ב-CIA בשל האירועים ההרסניים ברוסיה.
הסוכנים בן ג'י דאן ו-וויליאם ברנדט נאלצים לעבוד עבור ה-CIA תחת פיקוח קפדני.
איתן מתעורר ומעונה על ידי סוכן ה-KGB לשעבר יניק "דוקטור העצמות" וינטר.
הוא נמלט בעזרת אילסה פאוסט, סוכנת בריטית סמויה של ה-MI6. שישה חודשים לאחר מכן, איתן, שמוגדר כפושע מבוקש, מעביר בסתר מידע על הסינדיקט לבן ג'י ומסדר עבורו כרטיסים לאופרה "טורנדוט" בווינה.
עם הגעתו של בן ג'י לוינה, איתן מבקש ממנו לעזור לו למצוא את האיש הבלונדיני שהרג את הסוכן בתחנה בלונדון.
באופרה, הם נתקלים בפאוסט ובכמה סוכני סינדיקט נוספים שהגיעו להתנקש בקנצלר אוסטריה.
איתן מונע את ההתנקשות ובורח עם פאוסט, רק כדי לחזות בקנצלר נהרג מפיצוץ רכב.
במנוסה מסוכני הסינדיקט, איתן ובן ג'י נאלצים לשחרר את פאוסט כדי לשמור על כיסוי שלה.
הנלי מאשים את איתן ובן ג'י ברצח הקנצלר ומורה לחטיבת הפעולות המיוחדות ללכוד או להרוג אותם.
ברנדט משכנע את סוכן הקרן לשעבר לותר סטיקל לעזור לו למצוא את איתן ובן ג'י לפני שה-CIA יעשו זאת.
איתן ובן ג'י מוצאים את פאוסט בקזבלנקה, שם היא מזהה את החשוד של איתן כסוכן MI6 סורר בשם סולומון ליין, שהוא המנהיג של הסינדיקט.
השלושה פורצים לכספת תת-מימית מתחת לתחנת כוח כדי להשיג יומן דיגיטלי שנגנב על ידי ליין, שמכיל לכאורה את שמות כל הסוכנים בסינדיקט.
פאוסט בורחת עם הנתונים ללונדון ונפגשת עם מנהלהּ, ראש ה-MI6 אטלי, שמוחק את הנתונים בסתר ומאלץ אותה להמשיך במשימה הסמויה שלה.
מאוחר יותר, בן ג'י ואיתן מאתרים את סטיקל וברנדט.
סטיקל מגלה שהנתונים, שהועתקו על ידי בן ג'י לפני שמצאו את פאוסט, הם בעצם "קופסה אדומה" וירטואלית ממשלתית בריטית שמחייבת את הביומטריה של ראש ממשלת בריטניה כדי לפתוח אותה.
כולם נוסעים ללונדון, אך אנשיו של ליין חוטפים את בן ג'י במהלך הפגישה של הצוות עם פאוסט בתחנת קינג'ס קרוס ומשתמשים בו כדי לסחוט את איתן לפתוח את הנתונים ולהעבירם לליין.
למרות מחאותיו של ברנדט, איתן מקבל את המשימה.
ברנדט חושף בסוד את מיקומם להנלי.
באוקספורד, הנלי, ברנדט ואיתן (מחופש לאטלי) נפגשים עם ראש הממשלה, שמאשר כי הסינדיקט היה פרויקט סודי שהוצע על ידי אטלי לגייס סוכנים לשעבר ולבצע משימות ללא פיקוח וללא אחריות, מה שראש הממשלה דחה לחלוטין.
איתן מרדים את ראש הממשלה; הוא וברנדט משיגים את הביומטריה של ראש הממשלה, ומאפשרים לסטיקל לפענח את הקובץ.
כאשר אטלי האמיתי מגיע, איתן וברנדט מכריחים אותו להודות שהקים את הסינדיקט בסתר ללא ידיעת ראש הממשלה, ולאחר מכן ליין השתלט עליו ואטלי ניסה להפליל את פאוסט.
עם פענוח הקובץ, הקופסה האדומה מכילה גישה ל-2.4 מיליארד פאונד במספר חשבונות.
איתן משמיד את הנתונים לאחר שמבין שליין מתכנן לממן את הסינדיקט עם הכסף.
בהגעה למקום הפגישה עם ליין, איתן מוצא את בן ג'י קשור לפצצה ועונד אוזניות ומצלמת מגע כדי לשמש כשליח של ליין, יחד עם פאוסט.
איתן אומר לליין שהוא זוכר את הנתונים בעל פה ומציע את עצמו בתמורה לשלומו של בן ג'י.
בן ג'י נמלט לאחר שליין מנטרל את הפצצה מרחוק, בעוד איתן ופאוסט נרדפים על ידי אנשיו של וינטר במגדל לונדון.
פאוסט הורגת את וינטר בעוד ליין, שרודף אחרי איתן, נלכד בתא זכוכית חסין כדורים ומורדם בגז.
לאחר שחזה בהצלחה של קרן המטלות הבלתי-אפשריות ממקור ראשון, הנלי חוזר לוועדה בסנאט וטוען כי הפגישה הקודמת נועדה לעזור לאיתן לחשוף ולהשמיד את הסינדיקט, ומשכנע את הוועדה להחזיר את הקרן לפעילות.
לאחר הפגישה, ברנדט מברך את הנלי על תפקידו החדש כמזכיר הקרן.
טום קרוז - אית'ן האנט גיבור הסרט ראש כוח משימה בלתי אפשרית.
ג'רמי רנר - ויליאם ברנדט סוכן שדה בכוח משימה בלתי אפשרית.
סיימון פג - בנג'י דאן סוכן שדה טכני בכוח משימה בלתי אפשרית.
רבקה פרגוסון - אילזה פאוסט סוכנת סמויה בריטית בארגון הסינדיקט.
וינג ריימס - לות'ר סטיקל סוכן טכני בכוח משימה בלתי אפשרית.
אלק בולדווין - אלן האנלי, מנהל סוכנות הביון המרכזית
שון האריס - סולומון ליין, מנהיג ארגון "הסינדיקט" ומתנקש מיומן מאוד והנבל הראשי של הסרט.
הרמיוני קורפילד - מוכרת בחנות/סוכנת IMF
בדצמבר 2011 סיימון פג אישר שהוא וטום קרוז מעוניינים בהפקת סרט חמישי בסדרה, כאשר אולפני פרמאונט הביעו תמיכתם עקב הצלחתו המסחרית של הסרט משימה בלתי אפשרית 4. אף שהבמאי בראד בירד לא הסכים לשוב ולביים את הסרט החמישי, קרוז הסכים ליטול חלק בצילומים ובהפקת הסרט.
באוגוסט 2013 דווח כי תסריטאי הסרט הרביעי בסדרה, כריסטופר מק'קווארי יביים את הסרט.
הצילומים היו אמורים להתחיל בלונדון בפברואר 2014 אך התחילו רק בקיץ אותה שנה.
ב־23 במרץ 2015 הופץ הטריילר הרשמי והטריילר השני שוחרר ביוני 2015.
צילומי הסרט החלו באוגוסט 2014 בווינה שבאוסטריה.
הצילומים נערכו באוסטריה ומרוקו כמו גם מונקו ולונדון והושלמו בסוף ספטמבר 2014.
בנובמבר 2015 נודע שכריסטופר מק'וויירי נבחן על ידי פרמאונט כמי שצפוי לביים את סרט ההמשך "משימה בלתי אפשרית 6", כאשר טום קרוז ורבקה פרגוסון צפויים לשוב לגלם את דמויותיהם.
אליהם צורף גם הנרי קאוויל.
צילומי הסרט יצאו לדרך ב-8 באפריל 2017.
משיכת חבל הייתה ענף במשחקים האולימפיים בין אולימפיאדת פריז (1900) לאולימפיאדת אנטוורפן (1920).
בטורניר משיכת החבל הראשון, באולימפיאדת פריז (1900) התחרו רק שתי קבוצות: נבחרת צרפת ונבחרת מעורבת של ספורטאים שוודים ודנים.
ארצות הברית הייתה אמורה להשתתף אף היא, אך היא ביטלה את השתתפותה בשל סמיכות לתחרויות האתלטיקה שבה השתתפו חבריה.
כל נבחרת כללה שלושה ספורטאים, והתחרות נערכה בשיטת הטוב משלושה ניסיונות.
הנבחרת המעורבת ניצחה בשני הסיבובים, ולא נזקקה לסיבוב נוסף.
באולימפיאדת סנט לואיס (1904) השתתפו 6 מועדונים, מהם חמישה אמריקנים ואחד יווני, שבכל אחד מהם חמישה ספורטאים.
הטורניר נערך בשיטת נוקאאוט, כאשר ארבע מהקבוצות החלו בשלב רבע הגמר, ושתיים נוספות העפילו אוטומטית לשלב חצי הגמר.
המנצחת בשלב הגמר, קבוצה ממילווקי, זכתה במדליית זהב.
המפסידה, קבוצה מניו יורק, הייתה אמורה להמשיך להתחרות מול שתי המפסידות האחרות בחצאי הגמר על מדליות הכסף והארד, קבוצות מסנט לואיס, אך לא התייצבה, והפסידה להן אוטומטית.
באולימפיאדת לונדון (1908) השתתפו שלוש קבוצות של שוטרים בריטים, וכן נבחרות של ארצות הברית ושוודיה.
הקבוצות כללו הפעם שמונה ספורטאים.
הטורניר נערך בשיטת נוקאאוט, כאשר שתיים מהנבחרות החלו בשלב רבע הגמר, והיתר העפילו אוטומטית לשלב חצי הגמר.
בשלב הגמר גברה משטרת לונדון על משטרת ליברפול.
נבחרת משטרת המטרופולין של לונדון זכתה במדליית ארד לאחר שנבחרת שוודיה לא התייצבה.
באולימפיאדת סטוקהולם (1912) השתתפו רק שתי קבוצות - משטרת לונדון מטעם בריטניה ומשטרת סטוקהולם מטעם שוודיה, שזכתה בתואר.
באולימפיאדת אנטוורפן (1920) נערכו תחרויות משיכת חבל בפעם האחרונה.
2 מהן החלו בשלב רבע הגמר, ו-3 בשלב חצי הגמר.
נבחרת בריטניה זכתה במדליית הזהב לאחר שגברה על נבחרת הולנד.
לאחר מכן המשיכו הנבחרות שבריטניה ניצחה לטורניר על מדליית הכסף, שבו זכתה הולנד, לאחר ניצחון על בלגיה.
שלוש הנבחרות הנותרות (איטליה, ארצות הברית ובלגיה) המשיכו לטורניר על מדליית הארד, והזוכה הייתה בלגיה.
משימה בשטח האויב הוא סרט פעולה אמריקאי משנת 2005 שצולם ברובו בבולגריה.
הסרט נכתב ובוים על ידי , בכיכובם של סטיבן סיגל, , ויני ג'ונס ו.
הסרט הופץ ישירות לספריות הווידאו ול-DVD בארצות הברית ב-31 במאי 2005.
כריס קודי (סטיבן סיגל) הוא שכיר חרב בכיר שלקח חלק במבצע סמוי כדי לעצור פעולת טרור גדולה על אדמת ארצות הברית.
פעולת טרור שהאו"ם סירב להאמין שהיא עומדת לקרות.
קודי ואנשיו שחלקם יוצאי יחידות מיוחדות בריטיות וחלקם יוצאי יחידות מיוחדות אמריקאיות נאלצו לשבור מספר חוקים כדי לבצע את תפקידם, הטביעו ספינה שנשאה חומרי נפץ, ולכן נכלאו.
שגרירת ארצות הברית במונטווידאו מתודרכת על ידי סוכנים מיוחדים שמדען בשם ליידר העביר שטיפת מוח ובאמצע התדרוך הם הורגים אותה ומתאבדים.
פגישת חירום נקבעת במשרדי ה- CIA בה הדוקטור סוזאן צ'אפל (כריסטין אדמס) מעדכנת את הנוכחים כי נתיחת הגופות מעידה על שליטה במוחם של הסוכנים שהרגו.
צוות קומנדו מכוח דלתא בפיקודו של קולונל שארפ נשלח לאורוגוואי במטרה לחקור את המתרחש.
אבל גם הקולונל היה תחת השפעת שטיפת המוח ולכן לא תפקד.
כתוצאה מכך אנשי כוח דלתא נפלו למארב ונכנעו, נלקחו לבסיס הטרור, שם גם הם עברו שטיפת מוח.
ארצות הברית מגייסת את חבורת האסירים לחיסול המקום בו מוחזקים החיילים ולהשבתם לידי כוחות הצבא, וזאת בתמורה לביטול עונש המאסר שלהם ומענק של 100,000 דולר לכל אחד מהם.
אל הקבוצה מצטרפים הסוכן פלטשר וד"ר סוזן צ'אפל והם טסים במסוק אל היעד.
קודי חושד בפלטשר ולכן מדמה ירידה לקרקע ומשאיר את פלטשר שם, בזמן שההליקופטר ממשיך ליעד אחר, שם הם פוגשים את דמיטה שהביאה רכב שטח.
קודי הצליח להשתלט על המטה של ליידר, שם פלטשר הרג את ליידר, ולחסל את המבצע של השתלטות על מוחם של אנשים.
משימה בלתי אפשרית היא סדרת סרטי פעולה קולנועית המבוססת על סדרת טלוויזיה באותו שם (שנוצרה במקור על-ידי ברוס גלר ) בהפקתו ובכיכובו של טום קרוז כסוכן אית'ן האנט.
הסדרה עוקבת אחר פעילות של כוח משימה בלתי אפשרית (IMF), שרות מודיעין סודי בארצות הברית שחבריו הם מרגלים מיומנים ומאומנים בצורה מושלמת, בפיקודו של האנט, והם פועלים כדי להציל את העולם מאויבים שונים.
הסרטים הרוויחו עד כה מעל 3 מיליארד דולר ונמצאים במקום ה-18 בעולם ברשימת הסרטים הרווחיים בהיסטוריה.
סדרת הסרטים נושאת את נעימת הפתיחה של סדרת הטלוויזיה המקורית שהלחין לאלו שיפרין.
סרט סיפור מאת מפיק(ים) מלחין עורך/ים צלם/ים חברת הפקה הפצה משימה בלתי אפשרית דייוויד קויפ וסטיבן זייליאן טום קרוז ופאולה וגנר דני אלפמן פול הירש סטיבן בורום Cruise/Wagner Productions סרטי פרמאונט משימה בלתי אפשרית 2 רונלד ד.
מור וברנון בראגה הנס צימר כריסטיאן וגנרסטיבן קמפר ג'פרי ל.
משימה בלתי אפשרית: התרסקות הוא סרט קולנוע אמריקאי מז'אנר פעולה, מותחן וריגול משנת 2018, השישי בסדרת סרטי הקולנוע משימה בלתי אפשרית שמתבססים על סדרת הטלוויזיה באותו שם.
הסרט נכתב ובוים על ידי כריסטופר מק'וורי.
בסרט מככבים טום קרוז, רבקה פרגוסון, וינג ריימס, סיימון פג, מישל מונהן, אלק בולדווין ושון האריס ששבים לגלם את דמויותיהם מהסרטים הקודמים, עם הנרי קאוויל, ונסה קירבי, סיאן ברוק ואנג'לה באסט שמצטרפים לזיכיון.
הסרט הופק על ידי סרטי פרמאונט ב-2D ,3D ו-IMAX 3D והוא הסרט הראשון בסדרה שיצא בתלת מימד.
צילומי הסרט החלו בפריז באפריל 2017 ונערכו גם בבריטניה, הודו, נורווגיה וניו זילנד.
כשלוש שנים לאחר מאורעות הסרט הקודם, איתן האנט וצוותו נאלצים להתמודד עם השלכות מרחיקות לכת של משימה שהשתבשה ויוצאים למשימה חדשה בה הם ישתפו פעולה עם ה-CIA כדי להציל את העולם מאסון טוטאלי.
הבכורה העולמית של הסרט נערכה בפריז ב-13 ביולי 2018 ובכורה נוספת נערכה בקוריאה ובבריטניה.
אחרי הבכורה, הסרט זכה לשבחים נרחבים אדירים ברחבי העולם.
המבקרים שיבחו את סצנות האקשן, הפעלולים, פסקול הסרט, משחקו של קרוז ושאר השחקנים, הצילום, הסיפור העלילתי, הכתיבה והבימוי.
המבקרים הכריזו שהסרט הוא הטוב ביותר בסדרה וכן קראו לו אחד מבין סרטי הפעולה הטובים ביותר בכל הזמנים.
שנתיים לאחר לכידת הסוכן הבריטי הסורר סולומון ליין, רשת הטרור שלו, "הסינדיקט," מתארגנת מחדש כקבוצת "השליחים," ארגון טרור להשכרה.
הם מגויסים על ידי קיצוני בשם ג'ון לארק כדי לרכוש שלושה ליבות פלוטוניום לפצצות גרעיניות שהוא מתכנן להשתמש בהן כדי לשנות את הסדר העולמי.
סוכן קרן המטלות הבלתי-אפשריות (IMF) איתן האנט נכשל במשימה לשחזר את ליבות הפלוטוניום בברלין לאחר שהשליחים לוקחים את חברו לצוות, לותר סטיקל, כבני ערובה; איתן בוחר להציל את לותר, והשליחים גונבים את הליבות.
איתן, לותר ובן ג'י דאן לוכדים את נילס דלבורוק, מומחה הנשק הגרעיני של לארק, ומצליחים להוציא ממנו שרטוטים לפצצות של לארק.
מנהלת ה-CIA אריקה סלואן מתעמתת עם איתן ועם מנהל הקרן, אלן האנלי, בעקבות הכישלון במשימה.
היא דורשת לשלוח את סוכנה, אוגוסט ווקר, להצטרף אליהם בחיפוש אחר הליבות, תוך שהיא מורה לו להתייחס לכל אחד מהם כמי שניתן להקריב במקרה הצורך.
איתן וווקר מבצעים קפיצת HALO מעל פריז וחודרים למועדון שבו לארק מתכוון לרכוש את הליבות מהמתווכת אלנה מיצופוליס.
הם מתקרבים לאדם שנראה כמו לארק, אך לאחר קרב עז בחדר השירותים, איתן כמעט נהרג עד שחברתו, סוכנת MI6 אילסה פאוסט, מתערבת והורגת את לארק.
איתן מתחזה ללארק ונפגש עם מיצופוליס, שנותנת לו ליבת פלוטוניום אחת, ומסבירה שהשליחים ימסרו את השאר לאחר שישחרר את ליין, שנמצא בליווי שיירת משטרה.
איתן חורג מהתוכנית ודורס את המשאית הנושאת את ליין לתוך נהר הסן כדי להגן על המשטרה ממיליציותיה של מיצופוליס.
הוא מושך את השוטרים ממנו בזמן שצוותו מאבטח את ליין ומונע ניסיון התנקשות בו מצד אילסה.
בפגישה עם איתן, אילסה מסבירה כי MI6 הטיל עליה להרוג את ליין כדי למנוע חקירות של ממשלות זרות ולהוכיח את נאמנותה לאחר שפעלה כסוכנת סמויה בסינדיקט.
היא נשלחה להגן על לארק ולהבטיח את בריחתו של ליין, אך היא הפרה את הוראותיה כדי להגן על איתן.
בינתיים, ווקר מספק לסלואן ראיות המרמזות שאיתן הוא לארק האמיתי.
הצוות מביא את ליין ללונדון לצורך ההחלפה, אך האנלי מתעמת איתם עם הראיות של ווקר.
הצוות מצליח לגרום לווקר להודות שהוא לארק וסלואן שולחת יחידת CIA לעצור את כולם.
השליחים מתערבים בקרב היריות, וווקר הורג את האנלי ובורח עם ליין.
איתן פותח במרדף אחרי ווקר, שמספר לו שהוא איתר את ג'וליה - אשתו לשעבר של איתן שהוסתרה כדי להגן עליה מאויביו - ומאיים על חייה.
עם זאת, ווקר לא מסוגל להרוג את איתן משום שליין מחזיק את ליבות הפלוטוניום הנותרות עד שישיג את נקמתו על איתן.
איתן, בן ג'י, לותר ואילסה עוקבים אחרי ליין וווקר למחנה רפואי סמוך לקרחון סיאצ'ן בקשמיר, שמטפל בהתפרצות של אבעבועות קטנות שהונדסה על ידי השליחים.
אילסה מבינה כי ליין מתכנן להשתמש בפצצות כדי להקרין את מקורות המים של הודו, פקיסטן וסין, מה שיגרום לרעב של מיליארדי אנשים.
בן ג'י מסביר שהפצצות פועלות במעגל חשמלי, מה שאומר שברגע שנטרול של אחת מהן יגרום לפיצוץ השנייה אלא אם יכובה המפסק.
במחנה, איתן מגלה שג'וליה ובעלה החדש מובילים את הצוות הרפואי לבקשת תורם אנונימי.
הפצצה מופעלת וווקר נמלט עם המפסק במסוק בעוד ליין נשאר מאחור למות.
לותר וג'וליה עובדים יחד כדי לנטרל את הפצצה הראשונה, בעוד אילסה ובן ג'י משתלטים על ליין ומתחילים לנטרל את השנייה.
בינתיים, איתן משתלט על מסוק ומתרסק במסוק של ווקר, מה שגורם לשני המסוקים להתרסק על צוק, כשאחד מהם תלוי מעל הקצה עם וו מטען.
איתן משחרר את הוו, אשר חודר והורג את ווקר, לפני שהוא מנטרל את המפסק עם שנייה אחת בלבד לפני הפיצוץ.
איתן הפצוע מובהל למחנה הרפואי על ידי סלואן, שלוקחת את ליין למעצר ב-MI6, מה שמשחרר את אילסה.
איתן מתנצל בפני ג'וליה על הסכנות שהוא גרם להן, אך היא מביעה הכרת תודה על מאמציו לשמור על העולם ועל חייה החדשים.
אילסה ואיתן חולקים רגע משותף יחד, בעוד סלואן משבחת אותו על כך שאכפת לו מכל אדם ואדם.
טום קרוז בתפקיד אית'ן האנט הגיבור הראשי של הסרט וראש כוח משימה בלתי אפשרית.
רבקה פרגוסון בתפקיד אילזה פאוסט סוכנת שדה של ארגון הביון הבריטי (MI6) הייתה סמויה בארגון הסינדיקט של ליין ומסייעת בתפיסתו בסרט הקודם.
וינג ריימס בתפקיד לותר סטיקל סוכן טכני בכוח משימה בלתי אפשרית וחברו הטוב ביותר של אית'ן.
סיימון פג בתפקיד בנג'מין "בנג'י" דן סוכן שדה טכני בכוח משימה בלתי אפשרית.
מישל מונהן בתפקיד ג'וליה מיד, לשעבר אשתו של אית'ן.
אלק בולדווין בתפקיד אלן האנלי, ראש ה-CIA לשעבר שמונה לתפקיד מזכיר "כוח המשימה הבלתי אפשרית" (אחרי שהשר הקודם נרצח על ידי הרוסים בסרט הרביעי).
שון האריס בתפקיד סולומון ליין, האנטגוניסט הראשי של הסרט.
אנרכיסט וטרוריסט גאון ומניפולטיבי אשר היה בעברו המנהיג של ארגון הסינדיקט ונמלט מן הכלא, אשר מתכוון ליצור שלום עולמי בעזרת שימוש בשלוש ליבות פלוטוניום גרעיניות.
הופיע גם בסרט הקודם בסדרה.
ונסה קירבי בתפקיד אלאנה מיטסופוליס, הידועה בכינויה "האלמנה הלבנה", סוחרת נשק בשוק השחור.
הנרי קאוויל בתפקיד אוגוסט ווקר/ג'ון לארק, מתנקש בשירות ה-CIA אשר יוצא לצוד את האנט ומפקפק באמונו.
פרדריק שמידט בתפקיד זולה, אחיה של "האלמנה הלבנה".
אנג'לה באסט בתפקיד אריקה סלואן, המחליפה את האנלי כראשת ה-CIA, ומפקחת עליונה של ווקר.
ב-23 במאי 2015 מערכת The Tracking Board דיווחה כי Paramount Pictures מפתחת סרט שישי בסדרת משימה בלתי אפשרית עם טום קרוז וג'יי ג'יי אברהמס כמפיקים.
ביולי אותה שנה קרוז עצמו אישר את הידיעה והוסיף כי צילומי הסרט יחלו בקיץ 2016. בנובמבר 2015 כריסטופר מק'קווארי נשכר על ידי פרמאונט לשוב ולסיים גם את סרט ההמשך שצילומיו תוכננו להתחיל באוגוסט 2016. בדצמבר 2015 אושר כי רבקה פרגוסון תשוב לגלם את דמותה מהסרט החמישי.
באוגוסט 2016, The Hollywood Reporter דיווח שההפקה נעצרה עקב חילוקי דעות עם טום קרוז על גובה השכר שהיה אמור לקבל.
במרץ 2017 כבר היה ברור שג'רמי רנר אינו חוזר לגלם את ברנדט בסרט השישי.
בפברואר 2017 מק'קווארי הכריז כי הסרט יקבל נופך דרמטי ויכלול סיפור רקע נרחב ואישי יותר על חייו של אית'ן האנט.
ביוני 2017, מישל מונאהן לוהקה לשוב ולגלם את ג'וליה, אשתו של האנט.
הצילומים יצאו לדרך בפריז, צרפת ב-10 באפריל 2017, ובמיקומים נוספים כמו לונדון, הודו וניו זילנד.
הצילומים החלו רשמית ב-8 באפריל 2017 והושלמו ב-25 במרץ 2018.
בפברואר 2018 פורסמה כרזת הסרט הראשונה, בחודש מאי אותה שנה פורסמה הכרזה הרשמית, יחד עם צאת קדימון רשמי מלא.
הסרט יצא לאקרנים בישראל ביום חמישי, ה-26 ביולי 2018 ב-2D,3D וב-IMAX 3D והוא הסרט הראשון בסדרה ששוחרר בתלת מימד.
אורך הסרט הוא 147 דקות והוא הסרט הארוך ביותר בסדרה.
בינואר 2019 נודע שהסרטים השביעי והשמיני בסדרה יצולמו אחד אחרי השני עם טום קרוז שיככב וכריסטופר מק'קווארי שיביים את שני הסרטים שיציאתם לאקרנים מתוכננת ל-23 ביולי 2021 ול-5 באוגוסט 2022, בהתאמה.
כבר בפברואר 2018, רבקה פרגוסון אישרה כי תשתתף בצילומי הסרט השביעי בסדרה.
בספטמבר 2019 כריסטופר מק'קווארי, הודיע על ליהוקה של היילי אטוול לתפקיד בסרט.
בנובמבר 2019, מק'קוורי הודיע על לעבודה של פום קלמנטייף ובדצמבר אותה שנה הצטרף שיה ויגהם לצוות השחקנים.
בינואר 2020, לוהק ניקולס הולט לתפקיד בסרט.
הצילומים החלו באיטליה בפברואר 2020 וכללו אתרים כמו ונציה, ברם בעקבות התפרצות נגיף קורונה-ווהאן צוות ההפקה הוכרח להפסיק את הצילומים, להימצא בבידוד ולעזוב את המדינה.
ב-17 במאי 2023 פורסם הטריילר הרשמי של הסרט השביעי - Mission: Impossible – Dead Accounting.
משימות מיוחדות הוא ספר מאת המחבר הרוסי בוריס אקונין, שפורסם בעברית ב-2009. החמישי בסדרת תיבת פנדורין.
הספר מכיל שתי נובלות בלשיות ובו הדמות הראשית היא אראסט פנדורין: נסיך העלה והמעצב .
הספר משימות מיוחדות פורסם במקור ברוסית ב-1999.
ב"נסיך העלה" פנדורין, הפקיד למשימות מיוחדות, מתמודד עם נוכל מבריק ומלא חן המרוקן את כיסיהם של עשירי מוסקבה בעזרת אהובתו היפהפייה.
גם פנדורין מגייס עוזר נאמן, אָניסי צִבעוֹנימוֹב, שליח זוטר עם שם אומלל ולב זהב.
הנובלה השנייה, "המעצב", היא מותחן אלים ואפל, מחווה ליצירות של אדגר אלן פו ואחרים.
גוויותיהן המושחתות עד אימה של יצאניות משולי החברה צצות ברחבי מוסקבה.
פנדורין וצבעונימוב מתייצבים בדרכו העקובה מדם של רוצח סדרתי, שדמיונו לג'ק המרטש אינו מקרי.
נסיך העלה, מתרחש במוסקבה של שנת 1886
המעצב, מוסקבה של שנת 1889
מוסקבה, 1886. ארבע שנים לאחר האירועים המתוארים במות אכילס, פנדורין עדיין משמש כפקיד למשימות מיוחדות למושל מוסקבה, הנסיך דולגורוקוי.
הוא מתגורר עם הרוזנת אדי, אישה נשואה.
לאחר שג'נטלמן נוכל בשם מומוס, המכונה "נסיך העלה", עוקץ את הנסיך בסכום של מאה אלף רובל, פנדורין נקרא לעצור אותו.
פנדורין לוקח איתו לחקירה עוזר צייתן, שוטר צעיר בשם אָניסי צִבעוֹנימוֹב, יחד פנדורין וצבעונימוב ינסו לעצור את מומוס ואת שותפתו היפהפייה, מימי.
פנדורין מרחרח ומגלה הגרלה מזויפת המנוהלת על ידי נסיך העלה, אבל מומוס ומימי מצליחים לברוח.
מומוס בתורו מרמה את משרתו היפני של פנדורין, מאסה, כשהוא מאפשר לו לגנוב את כל מטענה של הרוזנת אדי.
פנדורין הזועם נודר לנקום במומוס ורוקח תרגיל עוקץ שבו הוא מתחזה לנסיך הודי שברשותו אבן ברקת גדולה.
אך מומוס ומימי שוב בורחים, אם כי לא לפני שמימי וצבעונימוב מנהלים מפגש רומנטי.
מומוס שולח בחזרה את כל חפציה של אדי במאמץ להקל את הלחץ מפנדורין.
פנדורין לאחר מכן שולח את אדי בחזרה לבעלה.
מומוס מחליט לברוח ממוסקבה כדי להימנע מלאתגר את פנדורין, אך משנה את דעתו לאחר מפגש מקרי עם סמסון ירופקין, בכיר מוסקבאי מושחת.
מומוס מחליט לשדוד את ירופקין, אבל המזימה משתבשת להחריד.
מומוס ומימי נתפסים לבסוף על ידי ירופקין, שמאיים לרצוח את שניהם, אולם פנדורין מגיע ומציל אותם.
ירופקין נעצר על פשעיו ופנדורין מאפשר למומוס להימלט, לכאורה בשל חוסר ראיות ולמעשה מתוך רצון להציל את הבוס שלו, הנסיך דולגורוקוי, ממבוכה.
מימי, מצד שני, עומדת למשפט על מעורבותה במקרי ההונאה.
נראה שהיא תישלח לגלות בסיביר — צבעונימוב, שהתאהב בה, חולם להינשא אליה לאחר שתשתחרר — כאשר סנגור יהודי מבטל את כתב האישום נגד על ידי שוחד וסחיטה.
צבעונימוב צופה במימי ובסנגור עוזבים את בית המשפט, מבין מאוחר מדי כי הסנגור אינו אלא מומוס הוא עורך הדין, ומביט ב"נסיך העלה" שלוקח ממנו את אשת חלומותיו.
מוסקבה, 1889. השבוע הקדוש שלפני חג הפסחא.
במוסקבה, זונה נרצחת באכזריות וגופתה מבותרת.
פנדורין מאמין שהרוצח הוא ג'ק המרטש, רוצח אנגלי שעומד מאחורי סדרת רציחות של זונות בלונדון בשנה שעברה.
בתחילת הרומן, מוצגת נקודת המבט של הרוצח, שמתאר את פשעיו וקורא לעצמו "מעצב", מאחר שהוא מאמין שהוא גורם לנשים מכוערות להיראות יפות.
שאר הסיפור נקטע מעת לעת בהצגת מחשבותיו של "המעצב".
יועץ המשפט איז'יצין, חוקר מתחרה לפנדורין, מפקח על הוצאת הגופות מקברן בבית העלמין בוז'דומקה בעוד פנדורין מתייצב עם עוזרו, צבעונימוב.
בבית הקברות, צבעונימוב מתיידד עם פחומנקו, שומר בית הקברות האוקראיני.
חוקר הנתיחה שלאחר המוות, ד"ר זכרוב, מזהה ארבע גופות נוספות כקורבנותיו המוסקבאים של המרטש.
צבעונימוב מדווח על ממצאים אלה לפנדורין, אשר חברתו החדשה, אנג'לינה, מאמינה פרבוסלבית אדוקה, גרה עם פנדורין.
מקורותיה של אנג'לינה מתוארים בסיפור הקצר "עקרבם של בני בסקאקוב" מאוסף "מחרוזת אבני הירקן".
פנדורין בודק את רשומות האנשים אשר נסעו מלונדון למוסקבה בחודשים האחרונים ולהם הכשרה רפואית ומגיע לשני חשודים: נסוויצקאיה המיילדת וסטניץ', אחיה, שנזרק מבית הספר לרפואה לפני שבע שנים.
זמן קצר לאחר מכן, פנדורין מקבל לידיו חבילת דואר מבעיתה: אוזן אנושית.
במשימות מיוחדות, אקונין מחזיר את ההרגל לספר את סיפורי פנדורין מתוך נקודות מבט אחרות מאלה של פנדורין.
"נסיך העלה" מתואר מנקודת מבטם של צבעונימוב ומומוס.
"המעצב" מתואר בעיקר מנקודת מבטם של צבעונימוב וכולל מחשבות מתוך מוחו של הרוצח.
על פי אקונין, כאשר הרומן הראשון של פנדורין, עזאזל, פורסם ברוסיה ב-1998, הוא נמכר רק בששת אלפים עותקים.
שלושת הספרים הבאים בסדרה נמכרו באופן דומה.
עם זאת, הספר משימות מיוחדות, הרומן החמישי בסדרה, נחשב לרב מכר של ממש ונמכרו יותר עותקים משאר הרומנים של פנדורין, מה שהפך את אקונין לכוכב ענק ברוסיה.
בספר "המעצב", פנדורין מתייחס לג'ק המרטש כמי שהרג שמונה נשים במהלך מסע הרצח שלו בלונדון, אך למעשה מספר הקורבנות של ג'ק המרטש מעולם לא הוכח בוודאות, אך בדרך כלל נוטים להעריכו בחמש קורבנות.
שמונת קורבנותיו של אקונין הם חלק מרשימה רחבה, הכוללת גם קורבנות שמהוות אפשרויות, אך כלל לא בטוח שנרצחו על ידו, כמו אמה סמית', מרתה טבראם ורוז מילט.
מאז 2016 סיפור "המעצב" נמצא בשלבי טרום הפקה, כאשר דנילה קוזלובסקי לוהק לגלם את אראסט פנדורין עם יליזבטה בויארסקאיה שתככב לצדו, בסרט שתוכנן לצאת לאקרנים במהלך שנת 2019, אך לא פורסמו ידיעות נוספות ולא ידוע מצב הסרט.
משימה עולמית היא סדרת ספרים מאת הסופרת גלילה רון־פדר-עמית, שכוללת 37 ספרים.
הספר מלווה את אביגיל אופיר, תלמידת כיתה ו' שגרה בתל אביב.
אביגיל גויסה בידי אדם המכונה "האביר" - המפקד הישראלי בארגון ששמו "מסדר האבירים".
מטרת הארגון היא לעזור לאנשים חפים מפשע ולאנשים במצוקה בכל העולם.
האביר מגיע לאביגיל בעזרת המלצה של תום לוי, תלמיד כיתתה שגויס משימה אחת לפניה.
אביגיל מאוהבת בתום, ויחסיהם הרומנטיים משתנים ומתעצבים במהלך הסדרה.
במשימה העולמית הראשונה של אביגיל הצמד טסים ליפן במטרה להציל ילד ישראלי חטוף.
במהלך הסדרה מתגלים פרטים נוספים על האביר ועל המסדר שמטעמו הוא פועל.
במשימה עולמית 26 איטליה (ממלכת האבירים) אביגיל ותום עולים דרגה במסדר האבירים והופכים למפקדים.
+ מספר ספר שם הספר תאריך הוצאה 1 - מרדף ברכבת הקליע 2007 2 - בעקבות השחקן מבוליווד 2007 3 - מגדת העתידות האינדיאנית2008 4 - השן של הבודהה 2008 5 - סוד האוצר היהודי 2009 6 ניו יורק - מי יציל את פסל החרות?
אביגיל אופיר - חניכה ולאחר מכן מפקדת במסדר האבירים, מספרת הסיפור ותלמידה בכיתה ו'.
תום לוי - חניך ולאחר מכן מפקד במסדר האבירים, תלמיד בכיתה ו'.
האביר הישראלי (מוטי) - הממונה על תום ואביגיל מטעם מסדר האבירים.
בספר 14 מתברר ששמו הוא מוטי.
עידן אופיר - אחיה של אביגיל.
דניאל שפר - ילדה בכיתה של תום ואביגיל שמאוהבת בתום.
בספר 25 אמרו שהיא חברה של אביגיל.
שני אטיאס - ילדה בכיתה של תום ואביגיל, חברה של אביגיל.
אודליה שמואלי - ילדה בכיתתם של תום ואביגיל שמאוהבת בתום ומנסה לחשוף רומן של תום ואביגיל.
שאר חבריהם לכיתה של תום ואביגיל.
בספרים 1–34 הייתה כריכה אחת בלבד, שמשתנה רק בשם הספר, המדינה, האיור באמצע והמספר, אותו סגנון כריכה.
בספר ה-35 (יוון) שיצא לאור בשנת 2023, השתנו הכריכה, האיורים והכותרות בספר.
הכותרת הייתה עליונה, מספר הסדרה היה כתוב רק בסלו הכריכה, והמדינה הייתה כתובה למטה.
הכריכה ספגה ביקורות רעות מצד הקוראים.
בספר ה־36, על מדינת הוותיקן, שיצא לאור בשנת 2024, הכריכה השתנתה להכי קרוב מבחינה פיזיולוגית לספרים 1–34. לספרים 37 ומעלה צפויים להיות אותו סגנון כריכה החדש שהתחיל בספר 36.
בסוף שנת 2024, עם יציאתו של הספר ה־36 בסדרה, הותחלו מהדורות חדשות לספרים הראשונים: השתחררו מהדורות חדשות של כריכות בלבד לספרים 1–10, ולספרים המאוחרים.
עם זאת, בחנויות הספרים מוכרים גם את המהדורות החדשות אך גם את המהדורות הקלאסיות (הרגילות).
משימת תקווה מאדים המכונה גם בשם משימת מאדים של האמירויות, היא משימת גשושית חלל למאדים שנבנתה על ידי איחוד האמירויות הערביות ושוגרה ב-19 ביולי 2020 בשעה 21:58:14 UTC.
עם שיגורה של הגשושית, הפך הפרויקט למשימה הראשונה למאדים של מדינה ערבית או מדינה בעלת רוב מוסלמי.
המשימה הוכרזה על ידי שייח' ח'ליפה בן זאיד אאל נהיאן, נשיא איחוד האמירויות הערביות, ביולי 2014, ומטרתה היא להעשיר את היכולות של המהנדסים של איחוד האמירויות ולהגביר את הידע האנושי על האטמוספירה של מאדים.
המשימה מתבצעת על ידי צוות מהנדסים מהאמירויות בשיתוף עם מוסדות מחקר זרים, והיא תורמת להפיכת כלכלת האמירויות לכלכלה מבוססת ידע.
החללית נקראת בשם "התקווה" או "אל-אמל" והיא הגיעה למסלול סביב למאדים בפברואר בשנת 2021, שנת היובל להקמתו של איחוד האמירויות.
ב-9 בפברואר 2021, נכנסה למסלול סביב מאדים.
'תקווה' היא מקפת בלתי מאוישת, אשר שוגרה על ידי איחוד האמירויות הערביות במטרה ללמוד את האטמוספירה של מאדים ואת האקלים שלו.
'תקווה' שוגרה מיפן בקיץ 2020, ונדרשו לה כשבעה חודשים כדי להגיע למסלול סביב למאדים.
כדי להשיג את המטרות של המשלחת למאדים של האמירויות, נחתם הסכם בין סוכנות החלל של איחוד האמירויות הערביות (UAESA)
לבין מרכז החלל מוחמד בן ראשד (MBRSC) , בהנחיית שייח' מוחמד בן ראשד אאל מכתום, סגן נשיא וראש ממשלת איחוד האמירויות הערביות ושליט דובאי.
בהתאם להסכם, המשלחת של האמירויות למאדים תמומן על ידי סוכנות החלל של איחוד האמירויות הערביות והיא תפקח גם על תהליך הביצוע המלא של בדיקת 'תקווה'.
ההסכם מתאר את המסגרת הפיננסית והמשפטית לצד הגדרת ציר זמן לפרויקט כולו.
על פי ההסכם, MBRSC הופקד על מלאכת העיצוב והייצור של הגשושית, ויותר מ-150 מהנדסים מהאמירויות עבדו על החללית ובדקו את היבטיה השונים של המשימה.
היעדים המדעיים של משלחת האמירויות למאדים, כפי שהוסכם על ידי קהילת המדענים העולמית של מאדים, נועדו לספק תמונה מלאה של האטמוספירה של מאדים.
הגשושית 'תקווה' אמורה לחקור את השכבות האטמוספיריות של מאדים בפירוט ותספק נתונים על הסיבה לשינוי אקלימי דרמטי באטמוספירה של מאדים מהרגע בעבר שבו היא הצליחה להכיל מים נוזליים ועד למצב כיום, שבו האטמוספירה כה דקה עד כי המים יכולים להתקיים על פני כוכב הלכת רק כקרח או כאדים.
זאת, כדי לעזור להבין כיצד ומדוע מאדים איבד את המימן והחמצן שלו לחלל החיצון במשך השנים.
נתונים מהגשושית יעזרו להבין את הקשר בין הרמה העליונה והתחתונה של האטמוספירה שלו, ויסייעו גם לאפיין את האטמוספירה של כדור הארץ ולחקור את האבולוציה שלו במשך מיליוני שנים.
כל הנתונים שיתקבלו מהמשימה יהיו זמינים לכ-200 אוניברסיטאות ומכוני מחקר ברחבי העולם לצורך שיתוף ידע.
לחללית הרובוטית שנשלחה למאדים תחת משימת האמירויות הוענק השם "תקווה" מאחר שיוזמי התוכנית מקווים לעורר השראה ולשלוח מסר של אופטימיות למיליוני ערבים ברחבי העולם ולעודד אותם לכיוון חדשנות.
באפריל 2015 הזמין מוחמד בן ראשד אאל מכתום את העולם הערבי לבחור לגשושית שם.
השם נבחר לאחר קבלת אלפי הצעות, שכן הוא מתאר את מטרת הליבה של המשימה.
שמה של החללית הוכרז במאי 2015 ומאז מכונה המשימה "משימת תקווה מאדים".
תקווה היא גשושית בצורת משושה, בנויה מאלומיניום במבנה נוקשה אך קל-משקל דמוי חלת-דבש בעל פני שטח מורכבים.
עם מסה משוערת של 1,500 ק"ג כולל הדלק, ניתן להשוות את הממדים של הגשושית לאלה של מכונית קטנה.
הספק: 1,800 ואט משלושה פאנלים סולאריים.
לצורך תקשורת, הגשושית עושה שימוש באנטנה כיוונית בעלת צלחת ברוחב 1.5 מטר.
אנטנה זו מייצרת גל רדיו צר שכיווניותו קבועה לעבר כדור הארץ.
בנוסף, מצוידת הגשושית באנטנות בעלות עצימות נמוכה יותר.
כדי להשיג את המטרות המדעיות של המשימה, 'תקווה' צוידה בשלושה מכשירים מדעיים עיקריים.
1. ה-(Imager eXploration imager (EXI: מכשיר המודד מאפיינים של מים, קרח, אבק, גזים ובפרט אוזון באטמוספירה של מאדים, שאת פיתוחו הובילה המעבדה לפיזיקה של אטמוספירות וחלל.
2. ספקטרומטר המאדים האולטרה-סגול של האמירויות (EMUS): מכשיר המודד את המאפיינים הגלובליים ואת השונות של התרמוספירה, מימן וחומצה חמצנית שאף הוא פותח על ידי המעבדה לפיזיקה של אטמוספירות וחלל.
3. ספקטרומטר המאדים האינפרא-אדום של האמירויות (EMIRS): בוחן פרופילי טמפרטורה, קרח, אדי מים ואבק באטמוספירה.
פותח על ידי אוניברסיטת מדינת אריזונה.
החללית שוגרה ב-19 ביולי 2020 מיפן על משגר H-IIA של תאגיד מיצובישי, והגיעה למסלולה סביב למאדים ב-9 בפברואר 2021.
צוות המשימה מחולק לשבע קבוצות הכוללות: קבוצת החללית, לוגיסטיקה, תפעול המשימה, ניהול פרויקטים, מדע וחינוך, תחנת הקרקע ואת רכב השיגור.
בראש הצוות עומד עומראן שרף , המשמש כמנהל הפרויקט והוא אחראי על ניהול ותמיכה במשימות השוטפות הקשורות במשלחת האמירויות למאדים.
משימה סוף הוא סרט קומדיה ופעולה אמריקאי משנת 2015 בכיכובם של היילי סטיינפלד, תומאס מאן, סופי טרנר, דאב קמרון, ג'סיקה אלבה וסמואל ל.
עלילת הסרט סובבת סביב מייגן וולש, נערה יתומה שאומנה להיות סוכנת מיוחדת, אך רוצה לחיות חיים רגילים, בורחת מן הבסיס ומתחפשת לתלמידת תיכון רגילה.
קבוצת יתומות צעירות לומדות באקדמיית "פרסקוט", אקדמיה צבאית סודית שבה הן מתאמנות להיות מרגלות ומתנקשות.
סוכנת 83 היא הסוכנות המוכשרת ביותר באקדמיה, מה שגורם לסוכנת 84 לקנא בה.
עם זאת, סוכנת 83 לא אוהבת את חייה באקדמיה, ומקווה לחיות חיים רגילים.
כששתי הסוכנות רודפות אחרי ויקטוריה נוקס, סוחרת נשק ממולחת, סוכנת 83 מנצלת את ההזדמנות ובורחת.
היא מתחפשת לסטודנטית קנדית בשם מייגן וולש ומגיעה לבית משפחת לארסון כחלק מתוכנית חילופי סטודנטים.
וולש לומדת עם הזמן שהתיכון יכול להיות גם אכזר, אבל בסוף מוצאת אהבה.
היילי סטיינפלד - מייגן וולש/סוכנת 83
סופי טרנר - הת'ר/סוכנת 84
ג'סיקה אלבה - ויקטוריה נוקס/סוכנת 01
דאב קמרון - ליז לארסון
תומאס מאן - רוג'ר מרכוס
רוב היבל - מר מרכוס
טובי סבסטיאן - קאש פנטון
ג'יימי קינג - אנליסט נייט
רייצ'ל האריס - גברת לארסון
ג'ייסון דרוקר - פארקר לארסון
דן פוגלר - מר דרום
הסרט צולם באטלנטה שבג'ורג'יה, וצילומיו נגמרו בדצמבר 2013.
משימת אלסוס הייתה מאמץ מאורגן של ארצות הברית במהלך מלחמת העולם השנייה, שכללה אנשי צבא, מדענים ואנשי מודיעין, ומטרתה הייתה לגלות התפתחויות מדעיות אצל האויב.
המוקד העיקרי של המשימה היה פרויקט הגרעין של גרמניה הנאצית, אך היא חקרה גם כלי נשק כימיים וכלי נשק ביולוגיים, ואת האמצעים לשנע אותם.
המשימה החלה לאחר פלישת בעלות הברית לאיטליה בספטמבר 1943 במטרה כפולה: חיפוש אנשים, תיעוד, חומרים ואתרים כדי להעריך את תוכניות האויב בשטחים אלו, ולמנוע את לכידתן בידי ברית המועצות.
המשימה הוקמה כחלק מפרויקט מנהטן, שהיה אחראי, בין שאר משימותיו, גם על ביצוע מודיעין זר שיגלה את הפעילות הגרעינית של האויב.
אנשי אלסוס עקבו מקרוב אחר קווי החזית באיטליה, בצרפת ובגרמניה, ועברו מדי פעם לשטחים המוחזקים בידי האויב, כדי להבטיח שמשאבים יקרי ערך לא ייהרסו, או שמדענים לא יברחו או ייפלו לידיים יריבות (סובייטיות ואחרות).
על משימת אלסוס פיקד לוטננט קולונל בוריס פאש, לשעבר קצין הביטחון של פרויקט מנהטן, וסמואל חאודסמיט שימש כיועץ מדעי ראשי.
היא הייתה מאוישת במשותף על ידי המודיעין הצבאי הימי (ONI), המשרד למחקר ופיתוח מדעי (OSRD), פרויקט מנהטן, והמודיעין הצבאי (G-2) , בסיוע כוחות חיל הנדסה קרביים, שהוקצו למשימות ספציפיות לפי הצורך.
צוותי אלסוס הצליחו לאתר חלק ניכר מהציוד ומהתיעוד של מאמצי המחקר הגרמניים, ולסלק או להרוס אותו.
הם גם עצרו את רוב אנשי המחקר המדעי הגרמניים הבכירים, כולל את אוטו האן, מקס פון לאואה, ורנר הייזנברג וקארל פרידריך פון וייצקר .
פרויקט מנהטן היה בעיקרו תוכנית מחקר ופיתוח שפעלה במהלך מלחמת העולם השנייה ועד זמן קצר לאחר סיומה.
הפרויקט בוצע בעיקרו על ידי ארצות הברית, ומטרתו הייתה לייצר פצצה אטומית, שבשאיפה תשמש ותכריע עוד במלחמה המתנהלת.
לסלי גרובס מחיל ההנדסה של צבא ארצות הברית מונה לראש הפרויקט בספטמבר 1942. הפרויקט פעל תחת מעטה סודיות כבד, בשל החשש שגילויו ישפיע על מדינות הציר, ובמיוחד על גרמניה, להאיץ את פרויקטי הגרעין שלהן או לפעול בחשאי נגד הפרויקט האמריקאי.
המודיעין של פרויקט מנהטן העריך שתוכנית האטום היפנית לא התקדמה, מכיוון שליפן כמעט שלא הייתה גישה לעפרות אורניום, ומפני שהמאמץ התעשייתי הנדרש בפרויקט מסוג זה הוא מעבר ליכולתה של יפן.
בנוסף, פיזיקאים אמריקאים מאוניברסיטת קליפורניה בברקלי, שהכירו את הפיזיקאים היפנים המובילים באופן אישי, העריכו שהטובים שבהם מעטים מדי כדי להתמודד עם פרויקט מורכב שכזה.
לעומת זאת, למדענים הגרמנים היה מוניטין כמובילים בתחום, והחשש שגרמניה תפתח ראשונה נשק גרעיני היה מלכתחילה אחת הסיבות להקמת פרויקט מנהטן.
הפיהרר הגרמני, אדולף היטלר, טען לעיתים קרובות שגרמניה מפתחת כלי נשק סודיים, והיה חשש כי אלה עלולים לכלול גם נשק גרעיני.
דיווחים על פעילות גרעינית גרמנית נלקחו ברצינות, ובתחילת פרויקט מנהטן, בסוף 1942 ובתחילת 1943, תקפו חבלנים נורווגיים ומפציצים של בעלות הברית תשתיות ייצור של מים כבדים בנורווגיה הכבושה.
לאחר הפלישה של בעלות הברית לאיטליה בספטמבר 1943, החליט ראש מטה כוחות השירות של הצבא, בריגדיר גנרל וילהלם סטייר, להטיל על פרויקט מנהטן את האחריות לתאם את פעולות המודיעין הזר על תוכניות הגרעין של מדינות הציר, ופנה לשם כך לראש מטה הצבא גנרל ג'ורג' מרשל.
בתגובה הקים גרובס את משימת אלסוס, שבתחילה כללה צוות קטן שאויש במשותף על ידי אנשים מפרויקט מנהטן שעליו פיקד, מהמודיעין הצבאי הימי (ONI), מהמשרד למחקר ופיתוח מדעי (OSRD), ומהמודיעין הצבאי (G-2) .
מפקד המודיעין הצבאי מינה את לוטננט קולונל בוריס פאש למפקד היחידה.
פאש היה ראש המודיעין הנגדי בפיקוד המערבי של ארצות הברית, וחקר חשודים בריגול סובייטי במעבדת הקרינה של ברקלי.
פאש הרכיב את היחידה מקצין ביצוע אחד ששימש כעוזרו, ארבעה סוכנים של הריגול הנגדי, ארבעה מתורגמנים, וארבעה מדענים.
עד תחילת 1944 הצליחה אלסוס להשיג באיטליה רק מידע זעום על פרויקט הגרעין הגרמני, אך העבירה דו"חות מפורטים על רקטות ועל טילים מונחים גרמניים.
כשרומא נכבשה ב-4 ביוני 1944, חזר פאש לאיטליה.
בהוראתו נעצרו מספר מדענים איטלקים מרכזיים והוצבה שמירה על אתרים שהיוו מטרות לבדיקה, כולל אוניברסיטת רומא ומכון המחקר המדעי הלאומי של איטליה.
בשבועות הבאים ראיינו אנשי אלסוס מדענים איטלקיים, כולל אדוארדו אמאלדי, ג'יאן-קרלו ויק ופרנצ'סקו ג'ורדני.
התמונה שהתקבלה ממשימת אלסוס באיטליה, הייתה שפרויקט הגרעין הגרמני לא התקדם באופן משמעותי.
בדצמבר 1943 שלח גרובס את ראש המודיעין של פרויקט מנהטן, רוברט פורמן, לבריטניה כדי לדון בהקמת משרד קשר בלונדון בין פרויקט מנהטן וממשלת בריטניה, ולדון בתיאום המאמץ המודיעיני.
בסופו של דבר בחר גרובס בראש פעילויות הביטחון של 'מחוז מנהטן', סרן הוראס קלברט, כראש משרד הקשר בלונדון, תחת התואר עוזר הנספח הצבאי.
משרד הקשר בלונדון עבד בשיתוף פעולה עם אריק ולש, ראש המחלקה הנורווגית ב-MI6, ועם מייקל פרין מפרויקט הגרעין הבריטי.
משרד הקישור בלונדון ראיין מדענים פליטים מאירופה, ובחן כתבי עת גרמניים לפיזיקה.
הוא ערך רשימות של מדענים גרמנים ומיקומים אפשריים של מחקר גרעיני ומתקנים תעשייתיים, ושל מצבורים ומכרות של עפרות אורניום ותוריום.
מעט תוריום נמצא בגרמניה ובאירופה הכבושה, ותוך זמן קצר התמקדה תשומת הלב במרבצים ביואכימשטאל בחבל הסודטים שבצ'כוסלובקיה שסופח לגרמניה.
סיורים אוויריים בוצעו מעת לעת, והתפוקה נמדדה על ידי הערכת גודל ערימות שיירי הכרייה.
גרובס הזהיר את הגנרל דווייט אייזנהאואר מפני האפשרות שהגרמנים עלולים לשבש את הנחיתה בנורמנדי ברעלים רדיואקטיביים, ושלח את מייג'ור ארתור פיטרסון לתדרך את ראש המטה שלו, לוטננט גנרל וולטר סמית.
תחת שם הקוד מבצע פפרמינט, הוכן ציוד מיוחד והוכשרו צוותי הלוחמה הכימית בשימוש בו.
הכוחות הבריטיים ערכו הכנות דומות בחופי הים שלהם.
אמצעי הזהירות הללו היו בסופו של דבר מיותרים.
צוות מהמשימה מצא את הפיזיקאי הצרפתי פרדריק ז'וליו-קירי בקולז' דה פראנס שבפריז, וסמואל גודסמיט ראיין אותו ב-27 באוגוסט 1944. הוא הוטס ללונדון ושם ראיינו אותו מייקל פרין וגודסמיט על פעילותם של מדענים גרמניים.
ז'וליו-קירי סיפר על ביקורים של מדענים גרמניים במכללה שבה היה ציקלוטרון.
כשכוחות בעלות הברית שחררו את בלגיה, מיהרו אנשי אלסוס לאנטוורפן, שבה היו משרדי ההנהלה של מכרה האורניום בקונגו הבלגית, המקור הטבעי העשיר ביותר שהיה ידוע אז בעולם לאורניום.
הם גילו במסמכים שמצאו שם שמעל 1,000 טון של אורניום מזוקק נשלחו לגרמניה, כ-80 טון נשלחו לצרפת ב-1940 מיד לאחר הפלישה הגרמנית לבלגיה, וכ-70 טון נשארו באולן שממזרח לאנטוורפן, שבה היה מפעל לטיפול בעפרות אורניום וזיקוקן לאורניום נקי.
על פי ידיעות שנאספו ברן, באיינדהובן ובפריז, היה למשימת אלסוס עניין מיוחד בעיר שטרסבורג, שבאוניברסיטה שלה, לפי המידע, פעלו פיזיקאים גרמניים מרכזיים כרודולף פליישמן וקארל פרידריך פון וייצקר , וכן ביולוגים גרמניים שהשתמשו בנגיפים לפיתוח נשק ביולוגי.
צוות אלסוס נכנס לשטרסבורג ב-25 בנובמבר 1944 עם כיבושה, וגילה את המעבדה הגרעינית הגרמנית בשטח בית החולים בעיר.
פיזיקאים ניסו להתחמק מהמעבדה לבושים כחובשים, אך פליישמן נתפס ונלקח למעצר, ווייצקר ואחרים הצליחו לברוח מהעיר.
מסמכים שהתגלו בשטרסבורג הצביעו על פעילות גרעינית בכמה מוקדים בדרום-מערב גרמניה, וכן על ניסויים רפואיים סודיים שבוצעו באסירי מחנה הריכוז נאצוויילר.
מכל אלה הסתבר שהגרמנים לא הצליחו לפתח תהליך מעשי להעשרת אורניום, ולראשונה הצליחה משימת אלסוס לדווח באופן מוחלט שלגרמנים אין נשק גרעיני, וגם לא יהיה עד סיום המלחמה.
כאשר המתקפה הגרמנית הגדולה במבצע נורדווינד איימה על שטרסבורג, הורה פאש להסיר את כל המסמכים שנתפסו, ולהשמיד את הניירות המציינים את אופי משימת אלסוס, מחשש שייתפסו על ידי הגרמנים אם יצליחו לכבוש חזרה את העיר.
סדרת כשלי המודיעין המביכים שבגללם לא נצפתה כלל המתקפה הגרמנית הגדולה בקרב על הבליטה בארדנים, הולידה ספקות בממצאי אלסוס בדבר אי-קיום של נשק גרעיני בידי הגרמנים, אפילו בין חברי המשימה עצמם.
צוות של ארבעה אנשי אלסוס נשלח לחקור פיצוץ הרסני של טיל V-2 ליד אנטוורפן, ונאלץ להודיע שלמרות החשש אין מדובר בפיצוץ גרעיני.
למרות דו"חות אלסוס על אי-קיומה של פצצה גרעינית גרמנית, נמשכו השמועות העקשניות עליה עד מרץ 1945.
מחקירת אסירים גרמנים עלה כי אורניום ותוריום מעובדים בגרמניה, לרוב במפעל באורניינבורג, ולכן לחץ גרובס שהמפעל יופצץ ב-15 במרץ 1945. כ-612 מבצרים מעופפים הפילו כ-1,500 טונות של חומר נפץ ו-178 טונות של פצצות תבערה על המפעל.
ב-30 במרץ הגיעה משימת אלסוס להיידלברג, שם נלכדו מדענים גרמנים חשובים בהם ולתר בותה, ריכרד קון, וולפגנג גרטנר ופיליפ לנארד.
מחקירתם התברר שכור הניסוי המופעל באורניום טבעי שבנה צוותו של ורנר הייזנברג בברלין, הועבר לעיירה הייגרלוך באזור וירטמברג שבדרום-מערב גרמניה.
עם התקדמות צבאות בעלות הברית בגרמניה באפריל 1945, מצאו צוותי משימת אלסוס בסטטילם תיעוד על תוכנית הגרעין הגרמנית, רכיבי כור גרעיני ושמונה טונות של תחמוצת אורניום.
מדענים שנלכדו בגטינגן ובקטלנבורג-לינדאו סיפקו מידע שגילו על פרויקט הפצצה האטומית הסובייטית.
בעיר צלה חשפה אלסוס צנטריפוגה ניסיונית להפרדת איזוטופים של אורניום, שפותחה באוניברסיטת המבורג.
ב-22 באפריל נכבשה הייגרלוך שבאזור וירטמברג, שהיה מרכז הפעילות של פרויקט הגרעין הגרמני, ונמצא בה כור גרעיני ניסיוני בצורת גליל ועשוי מאבני גרפיט, אך ללא האורניום והמים הכבדים.
המדענים החלו מיד לפרק אותו.
בהמשך הוביל פאש כוחות לביסינגן ולהכינגן, שם נלכדו 25 מדענים, בהם פון וייצקר, פון לאו, קארל וירץ, הורסט קורסינג ואריך באג'.
בטיילפינגן נלקחו אוטו האן ותשעה מאנשי צוותו למעצר.
בהייגרלוך התגלה בביוב מכל מסמכים אטום, ושלושה מכלים שהכילו מים כבדים ו-1.5 טון מטילי אורניום נמצאו קבורים בשדה.
ורנר הייזנברג נמצא לבסוף בביתו באורפלד ב-2 במאי, ופאש וצוות משימת אלסוס הכניסו אותו למעצר.
ביום הניצחון באירופה, 8 במאי 1945, היה במשימת אלסוס כוח של 114 גברים ונשים.
הוא פורק רשמית ב-15 באוקטובר 1945.
מבצע אפסילון הוא שם הקוד של תוכנית, שבמסגרתה טיפלו כוחות בעלות הברית בעשרה מדענים גרמניים שעבדו בפרויקט הגרעין של גרמניה הנאצית, ונלכדו בידי אנשי משימת אלסוס.
המטרה העיקרית של המבצע הייתה לגלות עד כמה הייתה גרמניה הנאצית קרובה לייצור פצצה גרעינית.
עשרת המדענים שטופלו היו: ורנר הייזנברג, אוטו האן, קורט דיבנר, מקס פון לאואה, אריך באגה, ולטר גרלך, פאול הרטק, הורסט קורשינג, קארל פרידריך פון וייצקר, וקארל וירץ.
הם הוחזקו תחילה בכמה מחנות, בנפרד משבויי מלחמה אחרים, ולבסוף הועברו לאנגליה.
מ-3 ביולי 1945 עד 3 בינואר 1946 הם הוחזקו בעיירה גודמנצ'סטר שליד קיימברידג', בבית "חוות הול" (Farm Hall) ששימש את MI5, ושהותקנו בו מכשירי האזנה סמויים רבים.
הכוונה הייתה לגלות עד כמה התקדם פרויקט הגרעין הגרמני, באמצעות האזנה לשיחות ביניהם.
השיחות המעניינות ביותר ביניהם התרחשו כשנודע להם על הטלת פצצות האטום על הירושימה ונגסאקי, כאשר הם ניסו להבין כיצד בעלות הברית עשו את מה שהם לא הצליחו לעשות.
תוכניות הפלישה ליפן שילבו בתוכן את משימת אלסוס.
פיגועי בלוני האש היפניים על ארצות הברית עוררו חשש כי ניתן להשתמש בטכניקה זו בשילוב עם חומרים ביולוגיים, שידוע שיחידה 731 היפנית ניסתה להשתמש בהם.
במרץ 1945 מונה הפיזיקאי והסייסמולוג ל.
דון ליט לראש המדור המדעי של משימת אלסוס ביפן.
ליט עבד בעבר עם פרויקט מנהטן בניסוי טריניטי.
המשימה הייתה שונה ממקבילתה האירופית בכך שהיא הייתה רק אמריקאית ופעלה בה סוכנות מודיעין אחת בלבד.
הקבוצה של ליט הגיעה למנילה ביולי 1945, ונפגשה עם אנשי המודיעין של כוחות הצבא הפסיפיים, שבפיקודו של גנרל דאגלס מקארתור.
לאחר כניעת יפן נסעו אנשי המשימה ליפן וביקרו במוסדות מחקר שונים, ובהם אוניברסיטת טוקיו, אוניברסיטת ואסדה, המכון הטכנולוגי של טוקיו, המכון למחקר פיזיקלי-כימי, המכון לחקר חומרים, טוקיו שיבורה דנקי (טושיבה), ועוד.
קארל קומפטון , נשיא המכון הטכנולוגי של מסצ'וסטס (MIT), השתתף במשימה.
אנשי המשימה ראיינו יותר מ-300 מדענים יפניים והוציאו דו"חות על המחקר היפני בנושא מכ"מים, רקטות, נשק כימי, נשק ביולוגי ופיתוחים אחרים.
קבוצה מהמודיעין של פרויקט מנהטן, בראשות פיליפ מוריסון , הגיעה ליפן בספטמבר 1945 ובדקה את תוכנית הנשק הגרעיני של יפן בזמן המלחמה.
הקבוצה הגיעה למסקנה כי המחסור בעפרות אורניום והעדיפות הנמוכה חיסלו את המאמץ היפני בתחום זה.
הם דיווחו עוד, כי בניגוד לאמונה האמריקאית, הפיזיקאים הגרעיניים ביפן היו טובים ובעלי יכולת.
לאחר שראה את פרויקט הגרעין הגרמני בהייגרלוך, כתב גודסמיט:
"זה היה כל כך ברור שכל המערך הגרמני שהוקם לטיפול באורניום היה קטן באופן מגוחך.
כאן [באזור הייגרלוך שבדרום-מערב גרמניה] הייתה קבוצת המעבדות המרכזית, וכולה הסתכמה במערה קטנה, באגף של מפעל טקסטיל קטן, ובכמה חדרים במבשלה ישנה.
מה שכן, המעבדות היו מצוידות היטב, אך בהשוואה למה שאנחנו עושים בארצות הברית זה היה קטן.
לפעמים תהינו אם ממשלתנו לא הוציאה יותר כסף במשימת המודיעין שלנו [אלסוס] ממה שהגרמנים הוציאו על כל הפרויקט שלהם כולו."
בסופו של דבר, למשימת אלסוס הייתה תרומה קטנה בלבד לתבוסת גרמניה הנאצית, מכיוון שתוכניות הנשק הגרעיני והביולוגי הגרמני, שאלסוס הוקמה כדי לחקור אותן, התבררו כקטנות יותר ומאיימות פחות ממה שחששו.
לפחות בתחום פיתוח הנשק הגרעיני, התוכנית הגרמנית הבלתי מושקעת והלא מאורגנת פיגרה הרחק מאחורי המאמצים הממוקדים והאפקטיביים של בעלות הברית.
משימה בלתי אפשרית: נקמת מוות – חלק ראשון הוא סרט קולנוע אמריקאי מז'אנר פעולה, מותחן וריגול משנת 2023, השביעי בסדרת סרטי הקולנוע משימה בלתי אפשרית שמתבססים על סדרת הטלוויזיה באותו שם.
הסרט נכתב ובוים על ידי כריסטופר מק'קווארי.
בסרט מככבים טום קרוז, הנרי צ'רני, סיימון פג, רבקה פרגוסון, וונסה קירבי, ששבים לגלם את דמויותיהם מהסרטים הקודמים, יחד עם היילי אטוול, גרג טרזן דייוויס קרי אלווס, פום קלמנטיף, שיי ויגהאם ואסיי מורלס שמצטרפים לזיכיון.
עלילת הסרט איננה מהווה המשך לאירועי "משימה בלתי אפשרית 6" ודמותו של סלומון ליין לא מופיעה בו.
במעמקי האוקיינוס באזור ים ברינג, צוללת רוסית בשם "סבסטופול" משייטת במים בעודה מאחסנת ומבצעת ניסויים על כונן גדול המכיל קוד רב-עוצמה שאמור להפכה לנשק בלתי נראה.
לפתע מתפתחת תקרית שבה צוללת אמריקנית מגלה את סבסטופול והאחרונה נכנסת לעמדת מגננה.
שתי הצוללות יורות זו על זו טילי טורפדו ואז מתגלה שהטילים והצוללת היריבה היו הטעייה שהכונן, לפי הנרמז, יצר בעצמו ועל דעת עצמו.
כעת הטילים שסבסטופול שיגרה חוזרים אליה והיא שוקעת למצולות בעוד גופות אנשי צוותה יחד עם המפתח הכפול צפים לפני מי האוקיינוס הקפואים.
חצי שנה לאחר מכן, במפעל נטוש באמסטרדם, שליח מוסר הודעה מוצפנת לאית'ן האנט (טום קרוז).
ההודעה מוסרת לו על קיומו של הקוד רב העוצמה אך שלעת עתה לאיש אין מידע על מהותו של הקוד כמו על מיקומו של הכונן המכיל אותו.
מה שכן ידוע הוא קיומו של המפתח הכפול שנאסף מגופות אנשי צוות הסבסטופול ונגנב.
בעוד זהות מחזיק חצי המפתח האחד לא ידועה, זהותה של המחזיקה השנייה מתבררת כאילזה (רבקה פרגוסון) אשר גנבה אותו באיסטנבול וכעת מתחבאה במדבר הערבי בגבול תימן, ועשרות שכירי חרב דולקים על עקבותיה.
אית'ן חש למקום מחבואה ולאחר קרב קצר עם שכירי החרב, אית'ן ואילזה מחסלים את כל שכירי החרב ומביימים את מותה של אילזה.
במטה הסודי של קהילת המודיעין האמריקאית בראשות דנלינגר (קרי אלווס) מתכנסת ועידה בהשתתפות כל ראשי המטות בה נסקר איום הקוד שהצליח להשתחרר מהכונן וכעת הפך לעצמאי וקיבל את הכינוי "הישות".
לבסוף כולם נושאים את עיניהם ליוג'ין קיטריג' (הנרי צ'רני) ראש הCIA שכעת ממונה על צוות ה-IMF.
קיטריג' מודה ששלח את סוכנו הטוב ביותר לאתר את המפתח שיכול לעצור את הישות אך באמצע הדיון, עוזרו של קיטריג', ג'ספר בריגס (שיי וויגהאם) זורק רימון עשן שמעלף את כל הנוכחים מלבד קיטריג' ובריגס שחושף את עצמו כאית'ן.
זה חושף בפניו שמצא את חצי המפתח ושואל מדוע הוא פרסם את הפרס הכספי על ראשה של אילזה, מה שהביא עליה את כל שכירי החרב.
קיטריג' עונה שהוא מעוניין לשלוט ב"ישות" לפני ששאר מדינות העולם יעשו זאת.
אית'ן דוחה בבוז את טענותיו ומודיע לו כי הוא מעוניין להרוס את "הישות".
לאחר מכן בנמל התעופה באבו דאבי מתכנס אית'ן עם חבריו - בנג'י (סיימון פג) ולות'ר (וינג ריימס).
הם מתכננים כיצד למצוא את הנוסע האלמוני שנושא את החצי השני של המפתח ומעוניין לרכוש את החצי הראשון.
השלושה מעוניינים לתת לו את מבוקשו ולעקוב אחריו לוונציה כדי לראות עם מי ייפגש וכך להשיג מידע על ייעודו של המפתח.
כל אותה העת צוות סוכנים של ה-CIA בראשות בריגס וסגנו דגאס (גרג טרזן דייוויס) רודפים אחרי אית'ן על מנת לעצרו.
במהלך מעקבו של אית'ן אחר נושא חצי המפתח הוא מגלה שהוא כויס על ידי אישה אלמונית (היילי אטוול) בשם גרייס.
אית'ן תופס אותה וכופה עליה להיצמד אליו ולהחזיר את המפתח לבעליו.
אך כאשר הזוג חוזר לאיש הוא מתגלה מת ואית'ן קולט בזווית עיניו דמות (אסיי מורלס) שהכיר לפני 30 שנה טרם הצטרפותו ל-IMF בתקופה בה היה מעורב בפלילים.
אותו איש השאיר פצצת דמה לבנג'י והצליח לבלבל את מערכת המעקב של לותר.
לאחר שאית'ן איבד את גרייס שעלתה לטיסה לרומא עם חצי המפתח הראשון והחצי השני שמתברר כמזויף, הוא מצליח לברוח בעור שיניו מבריגס ולהגיע גם הוא לרומא.
עם הגעתה לעיר, גרייס נעצרת על ידי הרשויות כשברשותה דרכונים מזויפים רבים, ומובלת אל "עורך הדין" שלה, אית'ן.
היא מגלה לו שנשלחה לאסוף את המפתח על ידי רוכש אלמוני שדרש ממנה להגיע עם הסחורה לארמון בוונציה למחרת.
למקום מגיע גם האיש המסתורי מאבו דאבי שעוקב גם הוא אחרי גרייס.
השניים יוצאים מתחנת המשטרה וכעת מנסים לברוח גם מהמשטרה האיטלקית, גם מבריגס וצוותו, וגם ממתנקשת שעובדת אצל האיש המסתורי בשם פריס (פום קלמנטיף).
הם מצליחים לברוח מכולם רק כדי שגרייס שוב תנטוש את אית'ן בברחה לוונציה.
אית'ן נמצא על ידי בנג'י, לותר ואילזה, והארבעה יוצאים גם הם לוונציה.
בארמון הדוג'ה גרייס נתקלת באיש המסתורי שמתברר ששמו גבריאל.
גם אית'ן מגיע למקום ומגלה שהרוכשת היא אלנה מיטסופוליס (ונסה קירבי) המלווית באחיה זולה (פרדריק שמידט).
בפגישה מתברר שגבריאל פועל בעבור הישות שארגנה בעצמה את המסיבה בארמון ושהוא יודע שהמפתח יגיע אליו למחרת על גופתה של אחת משתי הנשים שחשובות לאית'ן - גרייס או אילזה.
אלנה מחליטה להיענות לדרישתו מחשש לחייה וממשיכה לדרכה כדי לקיים את העסקה באוריינט אקספרס באינסברוק בה היא תיתן את חצי המפתח האמיתי שלה.
אית'ן נאבק במאבטחים ורץ אחרי גרייס.
במהלך המרדף הישות משבשת את רשת הקשר שלו ומובילה אותו למארב בו פריס ומתנקש נוסף מעכבים אותו בזמן שגבריאל תופס את גרייס ומביס אותה בקרב כמעט ללא קושי.
אית'ן גובר על פריס ועל המתנקש הנוסף ובוחר שלא להרוג אותם ורץ לגשר בו גבריאל נלחם בגרייס.
בזמן שגבריאל בא להרוג את גרייס, אילזה מופיעה עם חרב שגנבה מפריס במסיבה וגבריאל בוחר להילחם באילזה ולא להרוג את גרייס תוך כדי שהוא אומר לאילזה: "קיוויתי שזאת תהיה את".
לאחר שגבריאל לוקח מגרייס את הסכין שהשתמשה בו בקרב השניים נלחמים בקרב קשה שלבסוף גבריאל מעיף את החרב של אילזה ופוצע אותה אנוש.
אית'ן לא מגיע בזמן לגשר כדי להציל את אילזה, מגלה את גופתה ונשבר ממותה.
גרייס מרגישה אשמה במוות של אילזה ומחליטה להצטרף לצוות של אית'ן.